BAM จัดมหกรรมขายทรัพย์ออนไลน์กว่า 870 รายการ พร้อมโปรฯเด็ด เริ่ม 15 ส.ค.-15 ก.ย.
BAM จัดมหกรรมขายทรัพย์ออนไลน์กว่า 870 รายการ รวมมูลค่า 3,775 ล้านบาท พร้อมโปรฯเด็ด เริ่ม 15 ส.ค.-15 ก.ย. ลูกค้าสนใจสามารถเยี่ยมชมทรัพย์ผ่าน Platform ได้แก่ ddproperty.com , baania.com, kaidee.com, dotproperty.co.th, Shopee.com และจองซื้อทรัพย์ออนไลน์ by Bam บนเว็บไซต์ www.bam.co.th
BAM จัดมหกรรมขายทรัพย์ออนไลน์กว่า 870 รายการ รวมมูลค่า 3,775 ล้านบาท พร้อมโปรฯเด็ด เริ่ม 15 ส.ค.-15 ก.ย.
9 ส.ค. 2564

นายสมพร มูลศรีแก้ว ผู้จัดการใหญ่ บริษัท บริหารสินทรัพย์ กรุงเทพพาณิชย์ จำกัด มหาชน หรือ BAM กล่าวว่า ในช่วงครึ่งหลังของปี 2564 BAM ยังมุ่งเน้นกลยุทธ์การทำตลาดเชิงรุกผ่านช่องทางออนไลน์อย่างต่อเนื่อง
โดยได้เตรียมจัดมหกรรมจำหน่ายทรัพย์ออนไลน์ By BAM Mall ระหว่างวันที่ 15 ส.ค.-15 ก.ย.64 ภายใต้แนวคิด “อยู่ที่ไหน ก็เยี่ยมชมทรัพย์ผ่านหน้าจอได้ทุกที่ ทุกเวลา ตลอด 24 ชั่วโมง” ลูกค้าสามารถเยี่ยมชมทรัพย์ BAM ผ่าน Platform ได้แก่ ddproperty.com , baania.com, kaidee.com, dotproperty.co.th, Shopee.com และจองซื้อทรัพย์ออนไลน์ by Bam บนเว็บไซต์ www.bam.co.th
ทั้งนี้ BAM ได้คัดทรัพย์สินรอการขายที่มีศักยภาพ ทำเลดี พร้อมอยู่ พร้อมใช้ จัดราคาพิเศษที่มีให้เลือกทั้ง บ้านเดี่ยว ทาวน์เฮ้าส์ อาคารพาณิชย์ ห้องชุดพักอาศัย อาคารสำนักงาน และที่ดินเปล่าทั่วประเทศ จำนวน 810 รายการ รวมมูลค่า 3,775 ล้านบาท พร้อมลดราคาพิเศษมานำเสนอให้กับลูกค้าได้เลือกซื้อทรัพย์ตามที่ต้องการผ่าน Platform ดังกล่าว
สำหรับลูกค้าที่เสนอซื้อทรัพย์ทุกประเภทโอนเร็วภายใน 30 วันนับตั้งแต่วันที่อนุมัติขายจะได้รับฟรีค่าธรรมเนียมการโอนกรรมสิทธิ์ไม่เกิน 900,000 บาท ต่อ 1 รายการทรัพย์ และบัตรกำนัลมูลค่าสูงสุด 100,000 บาท ต่อ 1 รายการทรัพย์จาก โลตัส , บิ๊กซี , โฮมโปร , อินเด็กซ์ ลิฟวิ่งมอลล์ และเอสบีเฟอร์นิเจอร์
-ราคาทรัพย์ตั้งแต่ 100,000 – 499,999 บาท รับบัตรกำนัล 1,000 บาท
-ราคาทรัพย์ตั้งแต่ 500,000 – 999,999 บาท รับบัตรกำนัล 2,000 บาท
-ราคาทรัพย์ราคาทุก 1 ล้านบาท รับบัตรกำนัล 5,000 บาท
 